กฎกระทรวงแบ่งส่วนราชการสำนักงานปลัดกระทรวง กระทรวงการพัฒนาสังคมและความมั่นคงของมนุษย์ (ฉบับที่ 2) พ.ศ. 2563กฎกระทรวง แบ่งส่วนราชการสำนักงานปลัดกระทรวง กระทรวงการพัฒนาสังคมและความมั่นคงของมนุษย์ (ฉบับที่ ๒) พ.ศ. ๒๕๖๓อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ รัฐมนตรีว่าการกระทรวงการพัฒนาสังคมและความมั่นคงของมนุษย์ออกกฎกระทรวงไว้ ดังต่อไปนี้มาตรา 1 ข้อ ๑ ให้ยกเลิกความในข้อ ๒ แห่งกฎกระทรวงแบ่งส่วนราชการสำนักงานปลัดกระทรวง กระทรวงการพัฒนาสังคมและความมั่นคงของมนุษย์ พ.ศ. ๒๕๕๙ และให้ใช้ความต่อไปนี้แทน "ข้อ ๒ ให้สำนักงานปลัดกระทรวง กระทรวงการพัฒนาสังคมและความมั่นคงของมนุษย์มาตรา 1 เป็นศูนย์กลางการบริหารของกระทรวงในการพัฒนายุทธศาสตร์และแปลงนโยบายของกระทรวงเป็นแผนปฏิบัติงาน จัดสรรทรัพยากร และรับผิดชอบการบริหารราชการทั่วไปของกระทรวง เพื่อให้บรรลุเป้าหมายและเกิดผลสัมฤทธิ์ตามภารกิจของกระทรวง โดยให้มีหน้าที่และอำนาจ ดังต่อไปนี้ (๑)มาตรา 1 พัฒนานโยบายและมาตรการด้านการพัฒนาสังคมและความมั่นคงของมนุษย์ จัดทำนโยบายและยุทธศาสตร์ของกระทรวงและสำนักงานปลัดกระทรวง และนำนโยบายและมาตรการดังกล่าวไปสู่การปฏิบัติ ตลอดจนขับเคลื่อนยุทธศาสตร์และแผนตามกรอบความร่วมมือระหว่างประเทศ (๒) พัฒนา ปรับปรุงมาตรา 1 และดำเนินการเกี่ยวกับงานกฎหมายในความรับผิดชอบของกระทรวง (๓) พัฒนาวิชาการและมาตรฐานด้านการพัฒนาสังคมและความมั่นคงของมนุษย์ และเฝ้าระวัง ติดตาม วิเคราะห์ คาดการณ์ เตือนภัย และรายงานสถานการณ์ทางสังคมของประเทศในภาพรวม (๔) พัฒนานโยบาย ยุทธศาสตร์ และมาตรการด้านการป้องกันและปราบปรามการค้ามนุษย์ และกำกับมาตรา 1 ติดตามผล และรายงานผลการดำเนินงานตามนโยบาย ยุทธศาสตร์และมาตรการ รวมทั้งการช่วยเหลือและคุ้มครองสวัสดิภาพผู้เสียหายจากการค้ามนุษย์ และบริหารจัดการกองทุนเพื่อการป้องกันและปราบปรามการค้ามนุษย์ (๕) ดำเนินการเกี่ยวกับการตรวจราชการของผู้ตรวจราชการกระทรวงมาตรา 1 รับเรื่องราวร้องทุกข์ที่อยู่ในหน้าที่และอำนาจของกระทรวง และการให้ความช่วยเหลือผู้ประสบปัญหาทางสังคม (๖) กำกับ เร่งรัด ติดตาม และประเมินผลการปฏิบัติราชการของส่วนราชการในสังกัดกระทรวง (๗) จัดสรรและบริหารทรัพยากร บริหารงานบุคคล งบประมาณ การเงิน การบัญชี และการตรวจสอบของกระทรวงและสำนักงานปลัดกระทรวงมาตรา 1 (๘) พัฒนาและจัดให้มีระบบเทคโนโลยีสารสนเทศและการสื่อสารให้เป็นศูนย์ข้อมูลกลางของกระทรวง เพื่อสนับสนุนการบริหารงานของกระทรวง การเผยแพร่ประชาสัมพันธ์ข้อมูลของกระทรวงและการให้บริการแก่หน่วยงานของรัฐและประชาชน (๙) พัฒนาและฝึกอบรมบุคลากรของกระทรวง และบุคลากรอื่นที่เกี่ยวข้องกับภารกิจของกระทรวง (๑๐)มาตรา 1 ปฏิบัติการอื่นใดตามที่กฎหมายกำหนดให้เป็นหน้าที่และอำนาจของสำนักงานปลัดกระทรวงหรือตามที่รัฐมนตรีหรือคณะรัฐมนตรีหรือปลัดกระทรวงมอบหมาย"มาตรา 2 ข้อ ๒ ให้ยกเลิกความในข้อ ๓ แห่งกฎกระทรวงแบ่งส่วนราชการสำนักงานปลัดกระทรวง กระทรวงการพัฒนาสังคมและความมั่นคงของมนุษย์ พ.ศ. ๒๕๕๙ และให้ใช้ความต่อไปนี้แทน "ข้อ ๓ ให้แบ่งส่วนราชการสำนักงานปลัดกระทรวง กระทรวงการพัฒนาสังคมและความมั่นคงของมนุษย์ ดังต่อไปนี้ ก. ราชการบริหารส่วนกลาง (๑) กองกลาง (๒)มาตรา 2 กองกฎหมาย (๓) กองการต่างประเทศ (๔) กองตรวจราชการ (๕) กองต่อต้านการค้ามนุษย์ (๖) กองเผยแพร่และประชาสัมพันธ์ (๗) กองพัฒนานโยบายและนวัตกรรมทางสังคม (๘) กองมาตรฐานการพัฒนาสังคมและความมั่นคงของมนุษย์ (๙) กองยุทธศาสตร์และแผนงาน (๑๐) ศูนย์เทคโนโลยีสารสนเทศและการสื่อสาร (๑๑) สถาบันพระประชาบดี (๑๒) - (๒๒)มาตรา 2 สำนักงานส่งเสริมและสนับสนุนวิชาการ ๑ - ๑๑ ข. ราชการบริหารส่วนภูมิภาค สำนักงานพัฒนาสังคมและความมั่นคงของมนุษย์จังหวัด"มาตรา 3 ข้อ ๓ ให้เพิ่มความต่อไปนี้เป็นข้อ ๑๒/๑ แห่งกฎกระทรวงแบ่งส่วนราชการสำนักงานปลัดกระทรวง กระทรวงการพัฒนาสังคมและความมั่นคงของมนุษย์ พ.ศ. ๒๕๕๙ "ข้อ ๑๒/๑ กองพัฒนานโยบายและนวัตกรรมทางสังคม มีหน้าที่และอำนาจ ดังต่อไปนี้ (๑) ศึกษา รวบรวมมาตรา 3 วิเคราะห์ข้อมูลและผลกระทบของการเปลี่ยนแปลงหรือความเคลื่อนไหวทางสังคมเกี่ยวกับคุณภาพชีวิตของประชาชน ความมั่นคงในการดำรงชีวิตและความมั่นคงของมนุษย์ และปัจจัยทางสังคมอื่น ๆ เพื่อเสนอแนะนโยบาย แนวทาง มาตรการ รวมทั้งจัดทำแผนด้านการพัฒนาสังคมและความมั่นคงของมนุษย์ (๒)มาตรา 3 ศึกษาวิเคราะห์ประเด็นสำคัญเกี่ยวกับการพัฒนาหรือนโยบายเฉพาะเรื่องทางด้านสังคมที่มีผลกระทบต่อการพัฒนาสังคมและความมั่นคงของมนุษย์ เพื่อเสนอแนวทางหรือมาตรการควบคุม ป้องกันแก้ไข หรือเยียวยาประเด็นดังกล่าว รวมตลอดทั้งสร้างความตระหนักรู้ให้แก่สังคมด้วย (๓) พัฒนานวัตกรรม เครื่องมือ และแบบจำลองทางสังคมมาตรา 3 รวมทั้งติดตามความเคลื่อนไหว คาดการณ์แนวโน้มสถานการณ์ทางด้านสังคม และเตือนภัยทางสังคม (๔) ติดตามและประเมินผลการขับเคลื่อนนโยบาย แนวทาง มาตรการการดำเนินงานด้านการพัฒนาสังคมและความมั่นคงของมนุษย์ (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ปลัดกระทรวงมอบหมาย"มาตรา 4 ข้อ ๔ ให้ยกเลิกความในข้อ ๑๓ แห่งกฎกระทรวงแบ่งส่วนราชการสำนักงานปลัดกระทรวง กระทรวงการพัฒนาสังคมและความมั่นคงของมนุษย์ พ.ศ. ๒๕๕๙ และให้ใช้ความต่อไปนี้แทน "ข้อ ๑๓ กองมาตรฐานการพัฒนาสังคมและความมั่นคงของมนุษย์ มีหน้าที่และอำนาจ ดังต่อไปนี้ (๑) ศึกษา วิเคราะห์ วิจัย พัฒนามาตรา 4 และจัดการฐานข้อมูลทางสังคมในส่วนที่เกี่ยวข้องกับการพัฒนาสังคมและความมั่นคงของมนุษย์ (๒) กำหนด ขับเคลื่อน และพัฒนามาตรฐานด้านการพัฒนาสังคมและความมั่นคงของมนุษย์ (๓) จัดทำและพัฒนาดัชนีเกี่ยวกับการพัฒนาสังคมและความมั่นคงของมนุษย์ รวมทั้งจัดทำรายงานสถานการณ์ทางสังคม เพื่อติดตามสถานการณ์มาตรา 4 และสะท้อนการเปลี่ยนแปลงทางสังคม และเผยแพร่รายงานดังกล่าวให้ประชาชนทราบ (๔) ส่งเสริมและสนับสนุนงานวิชาการของกระทรวง (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ปลัดกระทรวงมอบหมาย"มาตรา 5 ข้อ ๕ ให้ยกเลิกความในข้อ ๑๔ แห่งกฎกระทรวงแบ่งส่วนราชการสำนักงานปลัดกระทรวง กระทรวงการพัฒนาสังคมและความมั่นคงของมนุษย์ พ.ศ. ๒๕๕๙ และให้ใช้ความต่อไปนี้แทน "ข้อ ๑๔ กองยุทธศาสตร์และแผนงาน มีหน้าที่และอำนาจ ดังต่อไปนี้ (๑)มาตรา 5 จัดทำยุทธศาสตร์กระทรวงและแผนปฏิบัติราชการของกระทรวงและสำนักงานปลัดกระทรวงให้สอดคล้องกับยุทธศาสตร์ชาติ แผนแม่บท แผนการปฏิรูปประเทศ แผนพัฒนาการเศรษฐกิจและสังคมแห่งชาติ และนโยบายของรัฐบาล (๒) สนับสนุน ส่งเสริม และขับเคลื่อนการดำเนินงานตามยุทธศาสตร์กระทรวงมาตรา 5 แผนปฏิบัติราชการของกระทรวงและสำนักงานปลัดกระทรวง ไปสู่การปฏิบัติในระดับพื้นที่ (๓) ดำเนินการเกี่ยวกับการบริหารงบประมาณของกระทรวงและสำนักงานปลัดกระทรวง (๔) กำหนดและพัฒนาตัวชี้วัด ติดตาม และประเมินผลการดำเนินงานตามยุทธศาสตร์กระทรวง และแผนปฏิบัติราชการของกระทรวงและสำนักงานปลัดกระทรวง (๕)มาตรา 5 ประสานการดำเนินงานตามยุทธศาสตร์กระทรวง และแผนปฏิบัติราชการของกระทรวงและสำนักงานปลัดกระทรวง ตลอดจนการมีส่วนร่วมขององค์กรเครือข่ายและหน่วยงานที่เกี่ยวข้องทั้งภาครัฐและภาคเอกชน (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ปลัดกระทรวงมอบหมาย"มาตรา 6 ข้อ ๖ ให้ยกเลิกความในข้อ ๑๗ แห่งกฎกระทรวงแบ่งส่วนราชการสำนักงานปลัดกระทรวง กระทรวงการพัฒนาสังคมและความมั่นคงของมนุษย์ พ.ศ. ๒๕๕๙ และให้ใช้ความต่อไปนี้แทน "ข้อ ๑๗ สำนักงานส่งเสริมและสนับสนุนวิชาการ ๑ - ๑๑ มีหน้าที่และอำนาจ ดังต่อไปนี้ (๑)มาตรา 6 พัฒนางานด้านวิชาการเกี่ยวกับการพัฒนาสังคมและความมั่นคงของมนุษย์ให้สอดคล้องกับพื้นที่และกลุ่มเป้าหมาย (๒) ส่งเสริมและสนับสนุนงานด้านวิชาการ องค์ความรู้ ข้อมูลสารสนเทศและให้คำปรึกษาแนะนำแก่หน่วยงานบริการทุกกลุ่มเป้าหมายในพื้นที่ให้บริการในความรับผิดชอบของกระทรวง รวมทั้งองค์กรปกครองส่วนท้องถิ่นมาตรา 6 หน่วยงานที่เกี่ยวข้อง องค์กรภาคเอกชนและประชาชน (๓) ศึกษา วิเคราะห์ สถานการณ์และสภาพแวดล้อม เพื่อคาดการณ์แนวโน้มของสถานการณ์ทางสังคมและผลกระทบ รวมทั้งให้ข้อเสนอแนะการพัฒนาสังคมและการจัดทำยุทธศาสตร์ในพื้นที่กลุ่มจังหวัด (๔) สนับสนุนการนิเทศงานมาตรา 6 ติดตามประเมินผลการดำเนินงานเชิงวิชาการตามนโยบายและภารกิจของกระทรวง ในพื้นที่กลุ่มจังหวัด (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ปลัดกระทรวงมอบหมาย"มาตรา 7 ข้อ ๗ ให้ยกเลิกความในข้อ ๑๘ แห่งกฎกระทรวงแบ่งส่วนราชการสำนักงานปลัดกระทรวง กระทรวงการพัฒนาสังคมและความมั่นคงของมนุษย์ พ.ศ. ๒๕๕๙ และให้ใช้ความต่อไปนี้แทน "ข้อ ๑๘ สำนักงานพัฒนาสังคมและความมั่นคงของมนุษย์จังหวัด มีหน้าที่และอำนาจ ดังต่อไปนี้ (๑)มาตรา 7 จัดทำนโยบายและยุทธศาสตร์การพัฒนาสังคมและความมั่นคงของมนุษย์ในระดับจังหวัด รวมทั้งรายงานสถานการณ์ทางสังคม และเสนอแนะแนวทางแก้ไข (๒) ประสานและจัดทำแผนงาน โครงการและกิจการด้านการพัฒนาสังคมและความมั่นคงของมนุษย์ในระดับจังหวัด ให้เป็นไปตามนโยบายของกระทรวง (๓) ส่งเสริมและประสานการดำเนินงานมาตรา 7 การจัดกิจกรรมต่าง ๆ ตามภารกิจและเป้าหมายของหน่วยงานในกระทรวง (๔) ส่งเสริม สนับสนุน และประสานการดำเนินงานกับองค์กรเครือข่ายในจังหวัดทั้งภาครัฐและภาคเอกชน (๕) ส่งเสริมและประสานงานการช่วยเหลือผู้ประสบปัญหาทางสังคม รวมทั้งการส่งต่อให้หน่วยงานอื่นที่เกี่ยวข้อง ทั้งภาครัฐและภาคเอกชนมาตรา 7 ที่มีหน้าที่และอำนาจในการจัดสวัสดิการสังคม (๖) กำกับดูแล และสนับสนุนการปฏิบัติงานของสำนักงานพัฒนาสังคมและความมั่นคงของมนุษย์จังหวัดสาขา และหน่วยงานในสังกัดกระทรวง ให้ดำเนินการตามกฎหมาย นโยบายของกระทรวงมาตรา 7 และติดตามและประเมินผลแผนการปฏิบัติราชการของกระทรวงในความรับผิดชอบของส่วนราชการและหน่วยงานสังกัดกระทรวง ในระดับจังหวัด (๗) เป็นศูนย์ข้อมูลด้านการพัฒนาสังคมและความมั่นคงของมนุษย์ในระดับจังหวัด (๘) เผยแพร่ ประชาสัมพันธ์ และรณรงค์ให้มีการดำเนินกิจกรรมเกี่ยวกับการพัฒนาสังคมและความมั่นคงของมนุษย์มาตรา 7 รวมทั้งความก้าวหน้าทางวิชาการและผลการปฏิบัติงานของกระทรวง (๙) รับเรื่องราวร้องทุกข์และแก้ไขปัญหาสังคมในระดับจังหวัด (๑๐) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ปลัดกระทรวงมอบหมาย"ให้ไว้ ณ วันที่ ๒๖ พฤษภาคม พ.ศ. ๒๕๖๓ จุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขเพิ่มเติมกฎกระทรวงแบ่งส่วนราชการสำนักงานปลัดกระทรวง กระทรวงการพัฒนาสังคมและความมั่นคงของมนุษย์ พ.ศ. ๒๕๕๙ โดยจัดตั้งกองพัฒนานโยบายและนวัตกรรมทางสังคม เป็นส่วนราชการภายในสำนักงานปลัดกระทรวงกระทรวงการพัฒนาสังคมและความมั่นคงของมนุษย์ เพื่อเสนอแนะนโยบาย แนวทาง มาตรการ และจัดทำแผนด้านการพัฒนาสังคมและความมั่นคงของมนุษย์ พัฒนานวัตกรรม แบบจำลองทางสังคม รวมทั้งติดตามความเคลื่อนไหว คาดการณ์แนวโน้มสถานการณ์ทางสังคม และเตือนภัยทางสังคมและแก้ไขเพิ่มเติมหน้าที่และอำนาจของส่วนราชการอื่นภายในสำนักงานปลัดกระทรวงให้เหมาะสมยิ่งขึ้น จึงจำเป็นต้องออกกฎกระทรวงนี้